Subject: Oznámenie o obmedzení odchádzajúcich volaní na čísla so zvýšenou tarifou a o úprave zaradenia krajín do medzinárodných zón

From: "Uniphone, s.r.o." <[email-masked]>
Date: Tue, 13 Jun 2023 19:40:41 +0200 (CEST)

Vážený zákazník,

dovoľte, aby sme Vás informovali o bezpečnostnom opatrení - obmedzení odchádzajúcich volaní na čísla so zvýšenou tarifou a tiež o úprave zaradenia krajín do medzinárodných zón od júna 2023.

Obmedzenie (blokovanie) odchádzajúcich volaní na čísla so zvýšenou tarifou slúži najmä ako ochrana pred vysokým účtom pri zneužití koncového zariadenia, jeho napadnutí hackermi alebo odcudzení prihlasovacích údajov. Kvôli zvýšenému množstvu útokov a pokusov o volanie čísel so zvýšenou tarifou sme rozšírili možnosti obmedzovania odchádzajúcich volaní, aby ste boli účinnejšie chránení pred neželanými poplatkami.

Nastavenie pre SIP účty si môžete upraviť v zákazníckom portáli v nastaveniach SIP účtu (Obmedzenie volaných čísel), alebo o zmenu požiadať telefonicky alebo e-mailom. Pre zmenu nastavenia na ústredniach UniPBX nás kontaktujte. Pre SIP účty a ústredne UniPBX, ktoré nemajú nastavené žiadne obmedzenie odchádzajúcich volaní, od 20.06.2023 nastavíme obmedzenie volaní do zón so zvýšenou tarifou (na Slovensku aj v zahraničí). 

Zároveň sme pristúpili k úprave zaradenia krajín do medzinárodných zón. Doterajšia zóna "Medzinárodné volania – mobilné siete" (obsahujúca niektoré mobilné siete mimo EÚ) sa zrušuje a krajiny z nej sú prerozdelené najmä do zón 2 a 3 (s nižšou alebo porovnateľnou cenou). Doterajšia zóna 4 mení označenie na zóna 5 a zároveň vzniká nová zóna 4 (s cenou nižšou ako doterajšia zóna 4), nová zóna 6 (s cenou vyššou ako doterajšia zóna 4, teraz označovaná ako 5), a vzniká tiež nová zóna "Medzinárodné volania – freephone" (bezplatné medzinárodné čísla).

Zaradenie krajín do zón je upravené podľa toho, aké ceny za volanie do jednotlivých destinácií aktuálne účtujú ich prevádzkovatelia. Prehľad zaradenia krajín do zón je dostupný na webe www.uniphone.sk v časti "Cenníky a dokumenty", a to zoradený podľa zón aj zoradený podľa krajín.

Ak by ste mali akékoľvek otázky, napíšte nám na e-mailovú adresu [email-masked]. Ďakujeme, že používate naše služby.

--
Uniphone, s.r.o.